Përgjigjja 11

Në përgjigje të kërkesës suaj, ju bëjmë me dije si vijon:

Bazuar në pikën 1 të nenit 65 të ligjit 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, (citoj): Procesi gjyqësor në Kolegjin e Apelimit kryhet në përputhje me rregullat e parashikuara në nenet 47, 48, pika 1; 49, 51, dhe 55 të ligjit nr. 49/2012“Për gjykatat administrative dhe gjykimin e mosmarrëveshjeve administrative,të ndryshuar, si dhe bazuar në pikën 3 të po këtij neni (citoj): Në rastin e ankimit nga Komisioneri Publik, Kolegji i Apelimit e gjykon cështjen në seancë publike, në Kolegjin e Posaçëm të Apelimit zhvillohen këto seanca gjyqësore:

1.Seancat gjyqësore publike, të cilat zhvillohen me praninë e palëve që janë Komisioneri Publik dhe subjekti i rivlerësimit, i shoqëruar ose jo, sipas vlerësimit të tij, nga përfaqësuesi ligjor (neni 65, pika 3 e Ligjit 84/2016).

Seancat gjyqësore që zhvillohen kur Gjykata, në dhomë këshillimi, vendos shqyrtimin e çështjes në seancë gjyqësore me praninë e palëve, në rast se çmon se debati gjyqësor është i nevojshëm (neni 51, pika 1, e ligjit nr. 49/2012 “Për gjykatat administrative dhe gjykimin e mosmarrëveshjeve administrative”, i ndryshuar).

Mund t’i referoheni këtij linku për të parë një njoftim për shtyp të një seance gjyqësore publike, të zhvilluar së fundmi në Kolegj: <http://kpa.al/njoftim-504/>.

2.Seancat në dhomë këshillimi, të cilat zhvillohen mbi bazë dokumentesh pa praninë e palëve (neni 49, pika 1, e ligjit nr. 49/2012 “Për gjykatat administrative dhe gjykimin e mosmarrëveshjeve administrative”, i ndryshuar).

Mund t’i referoheni këtij linku, për të parë një njoftim vendimi të marrë së fundmi nga Kolegji në dhomë këshillimi: <http://kpa.al/njoftim-vendimi-90/>